3. Situationen i Kashmir (afstemning) 
Betænkning af Nicholson of Winterbourne
Før afstemningen om ændringsforslag 5
Charles Tannock
(EN) Hr. formand! Jeg vil gerne stille et mundtligt ændringsforslag om at slette ordet "endnu" fra afsnittet.
(Det mundtlige ændringsforslag blev ikke accepteret)
Før afstemningen om ændringsforslag 11
Jo Leinen
(EN) Hr. formand! På engelsk affattes teksten således: "opfordrer indtrængende EU til at indtage en fast holdning til opretholdelse af bestemmelsen om demokrati og menneskerettigheder ... og til at undersøge muligheden for at indlede en specifik dialog om menneskerettigheder med Pakistan". Derefter kommer det mundtlige ændringsforslag "som det allerede er tilfældet med Indien".
(Parlamentet vedtog det mundtlige ændringsforslag)
Før afstemningen om ændringsforslag 13
Jo Leinen
(EN) Hr. formand! Teksten lyder således: "(...) advarer EU og det internationale samfund om, at konflikten i Kashmir fortsat udgør en alvorlig risiko for konflikt i regionen og i resten af verden, (...)". Ændringsforslaget lyder således: "(...) advarer EU og det internationale samfund om, at konflikten i Kashmir har udgjort en alvorlig risiko for konflikt i regionen, (...)".
(Parlamentet forkastede det mundtlige ændringsforslag)
Efter afstemningen om ændringsforslag 52
Sajjad Karim
(EN) Hr. formand! Det var min opfattelse, at jeg havde stillet et mundtligt ændringsforslag via ALDE-Gruppens sekretariat. Vil De være så venlig at se efter i Deres papirer?
Formanden
Det er muligvis sket, men det fremgår ikke af mine papirer. Vi er derfor nødt til at fortsætte som sædvanlig.
